О Б Щ И Н С К А   И З Б И Р А Т Е Л Н А   К О М И С И Я   Ц А Р   К А Л О Я Н
Р Е Ш Е Н И Е  № 78 - МИ/09.01.2020 г.

ОТНОСНО: Предсрочно прекратяване на пълномощията на общинския съветник Шукри Мехмедов Джамферов от партия „Движение за права и свободи“ и обявяване за избран за общински съветник следващия в листата Нихат Ибрямов Кьосеибишев;
Съгласно чл. 30, ал. 4, т. 3 от ЗМСМА „Пълномощията на общински съветник се прекратяват предсрочно при подаване на оставка чрез председателя на общинския съвет до общинската избирателна комисия“. 

В ОИК Цар Калоян е постъпило уведомление от Гюнай Узунали-Председател на Общински съвет-Цар Калоян, с вх. № 18/08.01.2020 г., с приложено към него заявление от Шукри Джамферов-общински съветник от листата на ПП „Движение за права и свободи“, от  което е видно, че лицето желае да бъдат прекратени правомощията му на общински съветник на основание чл. 30, ал. 4, т. 3 от ЗМСМА.

Оставката е доброволен едностранен акт изхождащ от носителя на правото, отправено до съответния компетентен орган. Касае се до признато от закона право установено в полза на общинския съветник. В хипотезата на т. 3 на чл. 30, ал. 4 от ЗМСМА, за избрания за общински съветник, не съществува никакво задължение за представянето на каквито и да са било други доказателства и мотиви за освобождаването му от това му качество, освен да депозира оставката си, което общинският съветник е сторил. Това е така и следва по аргумент от разпоредбата на чл. 30, ал.5, изречение последно от ЗМСМА  и разпоредбата на ал. 7 на същия член от ЗМСМА, съгласно която за ОИК възниква задължение за обявяване за избран за общински съветник следващия в листата, в тридневен срок от постъпване на документите удостоверяващи и депозирана оставка от страна на общинския съветник.

От приложените към преписката писмени доказателства се установява, че са налице законовите предпоставки на чл.30, ал. 4, т.3 от ЗМСМА за предсрочно прекратяване на пълномощията на общински съветник ШУКРИ МЕХМЕДОВ ДЖАМФЕРОВ от листата на  партия „Движение за права и свободи“, а на основание чл. 30, ал. 7 от същия закон за избран за общински съветник следва да бъде обявен следващият в листата на партия „Движение за права и свободи“ – НИХАТ ИБРЯМОВ КЬОСЕИБИШЕВ.  

Въз основа на гореизложеното и на основание чл. 30, ал.4, т. 3 и ал. 7 от ЗМСМА и чл.87, ал.1, т. 24 от Изборния кодекс във връзка с чл.458, ал.1 от ИК, Общинска избирателна комисия Цар Калоян, взе следното

РЕШЕНИЕ:
 1. ПРЕКРАТЯВА ПРЕДСРОЧНО пълномощията на ШУКРИ МЕХМЕДОВ ДЖАМФЕРОВ, ЕГН …….. като общински съветник от листата на  партия „Движение за права и свободи“.

 2. ОБЯВЯВА ЗА ОБЩИНСКИ СЪВЕТНИК следващия кандидат от листата на кандидатите за общински съветници на партия „Движение за права и свободи“ – НИХАТ ИБРЯМОВ КЬОСЕИБИШЕВ – ЕГН …………….

1. ОБЕЗСИЛВА Удостоверение за избран общински съветник № 13/01.11.2019 г. и издава Удостоверение № 14 от 09.01.2020 г. на НИХАТ ИБРЯМОВ КЬОСЕИБИШЕВ за избран общински съветник. 

2. Решението подлежи на обжалване по реда на чл.459 и сл. от ИК.

Препис от настоящото Решение да се изпрати на Председателя на Общински съвет Цар Калоян.

